**Cântecul Bogății de Jos**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântecul Bogății de Jos

Întâia dată

aici

mi s-au deschis ochii

să văd

cerul albastru

senin

şi plin de cuvinte

leagănul meu

de copil

între Ogrădeasa

şi Lorniţ pulsa

ca o suveică la ţară

când mama

războiu-l punea

aici

aici

în Bogata de Jos

am învăţat zborul cuvintelor

dintr-o ureche în alta

dar

în viața mea

de copil

cele mai frumoase făpturi

meii erau

în primăvara caldă

când pas de defilare

băteau

pe Dălina

spre seară

ne întorceam acasă

cu Lorniţu-n stânga

străjuindu-ne

şi Coasta în dreapta

cântec

pe strune sosit

de undeva

de sus

din sfere Transilvane

Transilvania mi-a fost

sălaşul să-mi fie

în ochii firavi de copil

mă căutam

eu însumi pe mine

printre primele cuvinte

pe florile de un roşu aprins

pentru mine

Bogata de Jos

fiind

inima Transilvaniei

aici

e ceru-nstelat

cu flori şi cu stele

cerul dintâi

ce mi-a fost dat

pe degete

să-l ţin

cum Dumnezeu l-a creat

13 octombrie 2009 Cluj—Napoca